**GUVERNUL REPUBLICII MOLDOVA**

HOTARÂRE nr.\_\_\_\_\_\_

din \_\_\_\_\_\_\_\_\_\_\_\_\_\_\_2018

**cu privire la transmiterea unui bun imobil**

În temeiul art. 6 alin.(1) lit.a1) și art.14 alin.(1) lit.c) din Legea nr.121-XVI din 4 mai 2007 privind administrarea și deetatizarea proprietății publice (Monitorul Oficial al Republicii Moldova, 2007, nr.90-93, art.401), cu modificările și completările ulterioare, Guvernul

**HOTĂRĂȘTE:**

1. Se transmite, cu titlu gratuit, din administrarea Agenției Naționale pentru Siguranța Alimentelor, gestiune economică Direcția Raională pentru Siguranța Alimentelor Basarabeasca în administrarea Ministerului Afacerilor Interne, gestionar Inspectoratul General al Poliției, bunul imobil proprietate publică a statului cu suprafața de 135.2 m2, (număr cadastral 1218202.009), amplasat în raionul Basarabeasca, satul Sadaclia.
2. Ministerul Afacerilor Interne (Inspectoratul General al Poliției) în comun cu Agenția Națională pentru Siguranța Alimentelor (Direcția Raională pentru Siguranța Alimentelor Basarabeasca), va institui Comisia de transmitere a bunului imobil, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015.
3. Agenţia Servicii Publice, la cererea titularului de drept, va asigura modificarea datelor din cadastrul bunurilor imobile în conformitate cu prevederile legislației și ale prezentei hotărâri.

**Prim-ministru Pavel FILIP**

Contrasemnează:

**Ministrul afacerilor interne Alexandru JIZDAN**